stanford-oval/wikipedia huggingface dataset:
Anti – Contemporary Art Festival

Anti – Contemporary Art Festivalin logo
Anti – Contemporary Art Festival on nykytaiteen festivaali, joka järjestetään vuosittain Kuopiossa. Yleisölle maksuton Anti keskittyy julkisiin tiloihin tehtyihin paikkasidonnaisiin teoksiin. Festivaalin tarkoituksena on tuoda taide perinteisistä esityspaikoista, kuten gallerioista ja museoista, keskelle ihmisten arkea: kaduille, toreille, kauppakeskuksiin, puistoihin ja virastoihin.
Vuodesta 2002 lähtien Anti-festivaalilla on esitetty sekä suomalaisten että kansainvälisten taiteilijoiden live art, ääni- ja kuvapohjaista sekä tekstiin perustuvaa taidetta. Teosten lisäksi festivaalin yhteydessä järjestetään seminaareja, työpajoja sekä festivaaliklubeja. Festivaalin alkuaikoina festivaalilla esitettiin aika- ja paikkasidonnaisten teosten lisäksi elokuvia, ja festivaali on myös antanut taiteilijoille mahdollisuuden residenssityöskentelyyn Kuopiossa.
Anti-festivaalin teokset valitaan ohjelmistoon avoimen teoshaun kautta saapuneista ehdotuksista. Festivaalilla esiintyy myös kutsuttuja taiteilijavieraita. Osa festivaalilla vierailleista taiteilijoista on tuonut festivaalille teoksia useampina vuosina, ja ovat tällä tavoin luoneet kiinnostavan kokemuksen katsojille, jotka ovat osallistuneet heidän aikaisempiin teoksiinsa. Festivaalin historian aikana taiteilijoita on saapunut festivaalille ympäri maailmaa, muun muassa Japanista, Kanadasta, USA:sta ja Meksikosta.
Historiansa aikana Anti-festivaali on kerännyt yli 50 000 kävijää. Kansainvälisenä festivaalina ja Suomen keskeisimpänä live art -taiteen esitysfoorumina Anti muodostaa kohtaamispaikan taiteen suhteesta ja hahmottumisesta eri arkipäivän tiloissa kiinnostuneiden taiteilijoiden ja yleisön välillä.
Festivaalin järjestää Anti – Contemporary Art Festival yhdistys ry, ja festivaalin taiteellisina johtajina toimivat Johanna Tuukkanen ja Gregg Whelan. Festivaali on myös EU:n A Space for Live Art -hankkeen jäsen.
Palkinnot ja tunnustukset

Anti-festivaali on saanut tunnustusta toiminnastaan jo useampana vuonna. Vuonna 2006 festivaali sai Valtion taidepalkinnon ja vuonna 2007 Kuopion kaupungin esimerkillisesti toimivan ryhmän kunniakirjan. Vuonna 2009 festivaalin taiteellisena johtajana ja vastaavana tuottajana toimivalle Johanna Tuukkaselle myönnettiin Pohjois-Savon taidetoimikunnan taidepalkinto.
Festivaali sai vuonna 2023 Taiteen edistämiskeskuksen Taiken myöntämän valtionpalkinnon, jonka arvo on 50 000.
Aiheesta muualla

Tapahtuman kotisivut
Transsukupuolinen kehonrakentaja Heather Cassils voitti suomalaisen kulttuuripalkinnon (Arkistoitu – Internet Archive)
30 000 euron taidepalkinto Heather Cassilsille (Arkistoitu – Internet Archive)
Kuopioon perustetaan uusi mittava taidepalkinto (Arkistoitu – Internet Archive)
Barry Ashbee

William Barry Ashbee (28. heinäkuuta 1939, Weston, Ontario – 12. toukokuuta 1977) oli kanadalainen jääkiekkoilija, joka pelasi viisi kautta National Hockey Leaguen (NHL) seuroissa Boston Bruins ja Philadelphia Flyers. Puolustajana pelannut Ashbee saavutti NHL:n runkosarjassa 284 ottelussa tehot 15+70=85 tehopistettä. 17 playoff-ottelussa hän antoi neljä maaliin johtanutta syöttöä.
Saavutuksia

Stanley Cup 1974
NHL:n kakkostähdistössä 1974
Barry (Wales)

All Saints Church -kirkko kadun päässä Barryssa
Barry (kymriksi Y Barri) on kaupunki Walesin etelärannikolla. Sen asukasluku on 47 863 asukasta (2001). Barry on Vale of Glamorgan -hallintoalueen keskus ja sen suurin kaupunki. Kaupunki sijaitsee alle 16 kilometriä Cardiffin keskustasta lounaaseen.
Barry tunnetaan erityisesti rantalomakohteena. Barryn alue oli asuttu jo pronssikaudella, mutta kaupunki alkoi varsinaisesti kasvaa vuonna 1884, kun sinne rakennettiin satama. Kaupungin nimen uskotaan tulevan Saint Baruc -pyhimyksestä, joka on haudattu Barryyn.
Aiheesta muualla

Kuvia tai muita tiedostoja aiheesta Barry (Wales) Wikimedia Commonsissa
Arne Eriksson

Aarne (Arne) Eriksson (15. tammikuuta 1916 Pietarsaari – 1. elokuuta 1983) oli suomalainen jalkapalloerotuomari. Hän pelasi myös itse jalkapalloa pietarsaarelaisen IF Drottin riveissä. Eriksson toimi päätuomarina kaikkiaan 62 Mestaruussarjan ottelussa. Kansainvälisenä erotuomarina hän oli vuosina 1955–1958.
Vuoden 1958 MM-kilpailuissa Eriksson toimi erotuomarina yhdessä alkulohkon ottelussa. Lisäksi hän oli avustavana erotuomarina uusintaottelussa, jossa ratkaistiin 3. alkulohkosta toiselle kierrokselle jatkava joukkue. Eriksson on ainoa suomalainen, joka on toiminut jalkapallon miesten MM-kilpailuissa erotuomarina. Hänen lisäkseen miesten lopputurnauksessa on suomalaisista esiintynyt vain Tapio Yli-Karro, joka oli avustavana erotuomarina neljässä ottelussa vuonna 1994.
A-maaottelut

| Päivä | Ottelupaikka | Turnaus | Tehtävä | Ottelu | Tulos | Yleisöä |
| --- | --- | --- | --- | --- | --- | --- |
| 11.9.1955 | Ullevaal, Oslo | PM-turnaus | Päätuomari | Norja – Tanska | 1–1 | 34 506 |
| 15.6.1958 | Jernvallen, Sandviken | MM-kilpailut | Päätuomari | Unkari – Meksiko | 4–0 | 13 300 |
| 17.6.1958 | Råsundastadion, Solna | MM-kilpailut | Avustava et. | Wales – Unkari | 2–1 | 20 000 |
Battlefield Online

| Battlefield Online |
| --- | --- |

Kehittäjä:  Neowiz Games, EA DICE
Julkaisija:  Neowiz Games
Pelisarja:  Battlefield
Pelimoottori:  Refractor 2 Engine
Julkaistu:  25. maaliskuuta 2010
Lajityyppi:  Ensimmäisen persoonan ammuntapeli
Pelimuoto:  verkkopeli ja moninpeli
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Battlefield Online (kor. 배틀필드 온라인) oli ilmainen ensimmäisen persoonan ammuntapeli. Sen kehittivät  Neowiz Games, Electronic Arts ja EA DICE. Peli oli uusi versio Battlefield 2:sta, mutta pelimoottori oli Battlefield 2142:n modifoitu Refractor 2. Pelin palvelimet suljettiin 21. toukokuuta 2013.
Barry (televisiosarja)

| Barry |
| --- | --- |

Tyyli:  musta komedia, draama, komedia
Kestoaika:  26–34 minuuttia
Luoja(t):  Alec Berg, Bill Hader
Pääosissa:   Bill Hader  Stephen Root  Sarah Goldberg  Glenn Fleshler  Anthony Carrigan  Henry Winkler  Sarah Burns  Robert Wisdom 
Alkuperämaa:  Yhdysvallat
Alkuperäiskieli:  englanti
Verkko:  HBO
Esitetty:  25. maaliskuuta 2018 – 28. toukokuuta 2023
Tuotantokausia:  4
Jaksoja:  32
Tunnuskappale:  Charles Bradley – ”Change for the World”
Tuotanto
Tuottaja(t):   Emily Heller  Sarah Solemani  Ben Smith  Kris Baucom  Megan Murphy  Amy Solomon  Julie Camino  Jason Kim  Duffy Boudreau  Artūrs Rūsis  Davin Michaels 
Vastaava(t) tuottaja(t):   Alec Berg  Bill Hader  Aida Rodgers  Elizabeth Sarnoff 
Säveltäjä(t):  David Wingo
Leikkaaja(t):   Jeff Buchanan  Kyle Reiter  Franky Guttman  Ali Greer 
Tuotantoyhtiö(t):  HBO
Aiheesta muualla
IMDb 
Barry on yhdysvaltalainen HBO:n tuottama musta komedia, jonka ovat luoneet sekä käsikirjoittaneet Alec Berg ja Bill Hader. Sarjassa näyttelevät mm. Bill Hader, Stephen Root, Sarah Goldberg, Anthony Carrigan, Henry Winkler, Michael Irby sekä Glenn Fleshler.
Sarja alkaa Bill Haderin näyttelemän entisen sotilaan nykyisen palkkamurhaajan, Barry Berkmanin, eksyessä uhria varjostaessaan draamakurssille. Barry päättääkin ryhtyä tavoittelemaan näyttelijänuraa hänen pomonsa, Monroe Fuchesin, suureksi harmiksi. Sarja seuraa Barryn tasapainoittelua rikollisen sekä "normaalin" uran välillä hänen joutuessaan useisiin tiukkoihin paikkoihin yrittäen silti pitää kiinni unelmistaan.
Aiheesta muualla

Barry Internet Movie Databasessa (englanniksi)
Arbi Méjri

| Henkilötiedot |
| --- | --- | --- |
Syntymäaika: 3. helmikuuta 1985 (ikä 39)
Syntymäpaikka: Tunisia
Pelipaikka: maalivahti
Pituus: 188 senttimetirä
Seura
Seura: CS Hammam-Lif
Pelinumero: 16
Junioriseurat
 ?–2005: CS Hammam-Lif
Seurat
| Vuodet | Seura | O (M) |
| 2005–2007 2007–2011 2012– | CS Hammam-Lif Espérance CS Hammam-Lif |  16 (0) |
Maajoukkue
|  ?–2008 2008 |  Tunisia U-23  Tunisia | 20 (0) 2 (0) |
 Seurajoukkueuran tilastot kattavat vain kansalliset sarjat, päivitetty 26. marraskuuta 2011.  Maajoukkueuran tilastot päivitetty 20. elokuuta 2008.
Arbi Méjri (s. 3. helmikuuta 1985) on tunisialainen jalkapallomaalivahti, joka edustaa Tunisian pääsarjassa pelaavaa Espérancea.
Ura

Méjri aloitti uransa CS Hammam-Lifissä vuonna 2005, josta hän siirtyi vuonna 2007 Espéranceen vuoteen 2010 kestävällä sopimuksella. Méjri pelasi joukkueessa aina vuoteen 2011, jonka aikana hän saavutti muun muassa Tunisian mestaruuden vuosina  2009, 2010 ja 2011, sekä Arabian Mestarien liigan ja Afrikan Mestarien liigan vuosina 2009 ja 2011. Méjri oli pitkään Hamdi Kasraouin varamaalivahtina alkuvuosinaan, mutta ei kyennyt vakiinnuttamaan ykkösvahdin roolia Kasraouin siirtyessä Ranskaan.
Tammikuussa 2012 Méjri siirtyi takaisin kasvattajaseuraansa CS Hammam-Lifiin.
Ura > Maajoukkue

Maajoukkueessa Méjri on pelannut alle 23-vuotiaissa noin 20 ottelua ja miesten A-maajoukkueessa kaksi ottelua.
Battleford

| Battleford |
| --- | --- |
 Battleford
 Koordinaatit: 52°44′20″N, 108°18′07″W 
Valtio:   Kanada
Provinssi:  Saskatchewan
Perustettu:  1875
kyläksi:  1904
Hallinto:  
 – Asutustyyppi:  Kylä
 – Pormestari:  Chris Odishaw
 – kaupunginjohtaja:  Sheryl Ballendine
Pinta-ala:  
 – Kokonaispinta-ala:  23,33 km²
Väkiluku (2006):  3 685
 – Väestötiheys:  157,9 as./km²
Aikavyöhyke:  UTC-6
Postinumero:  S0M 0E0
Suuntanumero(t):  306
Lempinimi::  The Battlefords
 
 Battlefordin kotisivu 
Infobox OKVirheellinen NIMI-arvo: 
Battleford on kylä Saskatchewanin provinssissa, Kanadassa. Kylä sijaitsee Pohjoisen Saskatchewanjoen rannalla, jonka vastarannalla on North Battlefordin kaupunki. Kylässä oli vuoden 2006 väestönlaskennassa 3 685 asukasta.
Kaupunki perustettiin vuonna 1875 turkiskauppiaiden kauppapaikaksi ja Kanadan ratsupoliisin tukikohdaksi. Vuosina 1876–1883 kylä toimi Luoteisterritorioiden pääkaupunkina. Kylässä sijainnut ratsupoliisin Fort Battleford-linnoitus toimi keskeisessä roolissa vuoden 1885 Saskatchewanin kapinassa.
Barry Bonds

| Barry Bonds |
| --- | --- |
 Bonds vuonna 1993
Henkilötiedot
Koko nimi:  Barry Lamar Bonds
Syntynyt: 24. heinäkuuta 1964 (ikä 60) Riverside, Kalifornia
Kansalaisuus:  Yhdysvallat
Baseballpelaaja
Pelipaikka:  vasen koppari
Lyöntipuoli:  vasen
Heittokäsi:  vasen
MLB-varaus:  6. varaus, 1985 Pittsburgh Pirates
Pelaajaura
Seurajoukkueet
1986–1992 1993–2007:  Pittsburgh Pirates San Francisco Giants
Aiheesta muualla
www.barrybonds.com
Barry Lamar Bonds (s. 24. heinäkuuta 1964 Riverside, Kalifornia) on yhdysvaltalainen entinen baseballpelaaja, joka pelasi 22 kautta Major League Baseball (MLB) -sarjassa edustaen Pittsburgh Piratesia ja San Francisco Giantsia. Bonds tunnettiin erinomaisena lyöjänä ja hän oli kuutena vuonna lyöjän tuottavuutta mittaavan OPS-tilaston kärjessä. Hän omaa myös useita MLB:n lyöntiennätyksiä: hänellä on eniten kunnareita sekä koko uran aikana (762) että yhdellä kaudella (73, vuodelta 2001), ja lisäksi hänellä on eniten vapaataipaleita. Bonds valittiin urallaan ennätykselliset seitsemän kertaa National Leaguen (NL) arvokkaimmaksi pelaajaksi.
Myös Bondsin isä Bobby Bonds pelasi MLB:ssä edustaen kausina 1968–1981 yhteensä kahdeksaa eri joukkuetta.
Aiheesta muualla

Wikimedia Commonsissa on kuvia tai muita tiedostoja aiheesta .
Barry Bonds Encyclopaedia Britannica. (englanniksi)
Back From Earth

| Back From Earth Awolnation |
| --- | --- | --- |

EP-levyn tiedot
 Julkaistu: 18. toukokuuta 2010
 Formaatti: digitaalinen
 Tyylilaji: alternative rock
 Kesto: 17.68
 Levy-yhtiö: Red Bull Records
Awolnation muut julkaisut
|   | Back From Earth 2010 | Megalithic Symphony 2011 |
Back From Earth on yhdysvaltalaisen alternative rock -yhtye Awolnationin ensimmäinen extended play -albumi ja julkaisu Red Bull Records -levy-yhtiöllä. Albumi julkaistiin 18. maaliskuuta 2010, se sisältää hittisinglen Sail ja Innerpartysystemin remixin kappaleelle Burn It Down.
Kappaleet

Burn It Down – 2.45
Guilty Filthy Soul – 3.35
MF – 3.19
Sail – 3.45
Burn It Down – 3.40 (Innerpartysystemin remix)
Arvostelut

Consequence of Sound: C-
Asuntoviljelystila

Asuntoviljelystila oli Suomen asutustoimintaan liittyvä, vuonna 1958 annettuun maankäyttölainsäädäntöön perustuva tai maanhankintalain nojalla muodostettu pientila. Sillä harjoitetun maatalouden katsottiin tarjoavan elannon omistajalle perheineen. Tilalla oli niin paljon valmista maatalousmaata ja maatalouteen soveltuvaa raivaamatonta maata, että jatkuvan erikoismaatalouden harjoittaminen oli mahdollista. Erikoismaataloutta on esimerkiksi puutarhaviljely ja turkistarhaus. Asuntoviljelystilan pinta-ala oli  enintään neljä muunnettua peltohehtaaria. Tilalla saattoi erityisistä syistä olla hieman enemmänkin maata eli tilusalaa. Asuntoviljelystilan lähikäsitteitä ovat olleet asuntotila, asuntotontti, asutustila ja viljelystila.
Beat Furrer

Beat Furrer vuonna 2014.
Beat Furrer (s. 6. joulukuuta 1954) on sveitsiläissyntyinen säveltäjä. Hän opiskeli Schaffhausenin musiikkikoulussa pääsoittimenaan pianoa. Vuonna 1975 hän muutti Wieniin, jossa suoritti opintoja sävellyksessä Roman Haubenstock-Ramatin ja orkesterinjohdossa Otmar Suitnerin johdolla. Furrer oli yksi Klangforum Wien -soitinkokoonpanon perustajista vuonna 1985 ja on työskennellyt siinä sekä kapellimestarina että taiteellisena johtajana. Vuodesta 1992 Furrer on toiminut sävellyksen professorina Grazissa. Hänellä on Itävallan kansalaisuus.
Furrer on säveltänyt oopperat Die Blinden (1989) ja Narcissus (1994). Hänen muuhun tuotantoonsa kuuluu muun muassa Nuun kahdelle pianolle ja yhtyeelle (1996). Venetsian biennaalissa 2006 säveltäjä palkittiin Kultaisella leijonalla lokakuussa 2005 kantaesitetystä musiikkiteatteriteoksesta Fama.
Antonio Álvarez Giráldez

| Henkilötiedot |
| --- | --- | --- |
Koko nimi: Antonio Álvarez Giráldez
Syntymäaika: 10. huhtikuuta 1955 (ikä 69)
Syntymäpaikka: Marchena, Sevilla, Espanja
Pelipaikka: keskuspuolustaja
Pituus: 186 senttimetriä
Seurat
| Vuodet | Seura | O (M) |
| 1973–1975 1975–1988 1988–1991 1991–1995 |  Sevilla Atlético   Sevilla   Málaga   Granada |   296 (6)     |
Valmennusura
2000–2008 2010:  Sevilla (apuv.)   Sevilla
 Seurajoukkueuran tilastot kattavat vain kansalliset sarjat.
Antonio Álvarez Giráldez (s. 10. huhtikuuta 1955 Marchena, Sevillan maakunta, Espanja) on espanjalainen jalkapallovalmentaja ja entinen puolustaja. Viimeksi hän on toiminut Sevillan päävalmentajana.
Ura pelaajana

Álvarez pelasi valtaosan urastaan Sevillassa. Hän aloitti reservijoukkue Sevilla Atléticossa vuonna 1973 ja nousi edustusjoukkueeseen vuonna 1975. Hän pelasi joukkueessa 13 kautta ja lähes 300 Espanjan korkeimman sarjatason Primera Divisiónin ottelua. Hän siirtyi Málagaan vuonna 1988 ja lopetti pelaajauransa 40-vuotiaana Granadan joukkueessa vuonna 1995.
Ura valmentajana

Valmentajana Álvarez toimi Joaquín Caparrósin, Juande Ramosin ja Manolo Jiménezin apuvalmentajana Sevillassa vuosina 2000–2008 kunnes siirtyi muihin tehtäviin seuran urheilutoimenjohdossa. Ramosin apulaisena hän oli voittamassa muun muassa kahta UEFA-cupia ja yhtä Espanjan cupia. Kun Jiménez sai maaliskuussa 2010 potkut, nousi Álvarez seuran päävalmentajaksi loppukauden mittaisella sopimuksella. Hänen johdollaan Sevilla sijoittui lopulta La Ligassa neljänneksi ja kruunasi kautensa Copa del Reyn voittoon. Finaalissa Álvarezin suojatit kaatoivat Atlético Madridin 2–0. Kauden jälkeen Álvarez allekirjoitti seuran kanssa vuoden jatkosopimuksen.
Kausi 2010–2011 alkoi Sevillan osalta kuitenkin hyvin heikosti, sen pudottua muun muassa Mestarien liigan karsintakierroksella portugalilaiselle Sporting Bragalle. Sarjan neljällä ensimmäisellä kierroksella joukkue saavutti kahdeksan pistettä, mutta vain kaksi niistä kotikentällä. Lopulta 26. syyskuuta 2010 pelattu viidennen kierroksen ottelu Hérculesia vastaan jäi Álvarezin valmentajapestin viimeiseksi, Sevillan hävittyä 0–2-numeroin. Hänen potkuistaan ilmoitettiin hieman ottelun jälkeen, ja hänet korvaa tehtävässä Gregorio Manzano.
Meriitit valmentajana

Copa del Rey: 2010
Asuntotulo

Asuntotulo on laskennallinen kotitalouden omistusasunnosta saama hyöty verrattuna vastaavanlaiseen markkinahintaiseen vuokra-asumiseen. Tilastokeskus tilastoi kotitalouksien asuntotulon eli laskennallisen nettovuokran. Tilastovuodesta 2011 alkaen sitä ei enää ole luettu mukaan tulonjakotilaston pääasialliseen tulokäsitteseen (käytettävissä olevat rahatulot), vaan se esitetään tilastossa lisätietona ja osana laajennettua tulokäsitettä (käytettävissä olevat tulot).
Asuntotulon vero oli Suomessa käytössä ollut vero, jota perittiin omistusasunnossa asuvilta. Sen määrä laskettiin siten, että omistusasunnossa asuvan asumiskuluja verrattiin vastaavanlaisesta vuokra-asunnosta yleisesti perittyyn vuokraan. Omistusasujan asumiskulut olivat yleensä pienemmät; näin syntynyt säästö laskettiin omistusasunnossa asuvan valtionverotuksen alaiseksi tuloksi jota verotettiin muiden tulojen tapaan.
Vero tuli voimaan vuonna 1973. Lakia muutettiin vuosien varrella useasti, muun muassa vuosina 1974, 1975, 1977, 1979, 1980, 1983, 1984, 1985, 1987 ja 1990. Viimeisin muutos tuli voimaan vuoden 1991 alusta missä todettiin, että asuntotulo vakituisesta asunnosta jätetään verottamatta siltä osin kuin sen perusteena olevan asunnon verotusarvo ei ylitä 440 000 markkaa ja muusta asunnosta kuin vakituisesta asunnosta jätetään valtionverotuksessa verottamatta siltä osin kuin sen perusteena olevan asunnon verotusarvo ei ylitä 90 000 markkaa.
Laki kumottiin vuonna 1992 ja vero sulautettiin kiinteistöveroon vuonna 1993.
Arne Fog Pedersen

| Arne Fog Pedersen> Tanskan kirkkoministeri |
| --- | --- |
 Hilmar Baunsgaardin hallitus 2. helmikuuta 1968 – 11. lokakuuta 1971  
Edeltäjä:  Orla Møller
Seuraaja:  Dorte Bennedsen
Henkilötiedot
Syntynyt: 25. elokuuta 1911 Hinnerup, Tanska
Kuollut: 29. marraskuuta 1984 (73 vuotta)
Tiedot
Puolue:  Venstre
Tutkinnot:  Kööpenhaminan yliopisto
Arne Fog Pedersen (25. elokuuta 1911 Hinnerup – 29. marraskuuta 1984) oli tanskalainen Venstren poliitikko. Hän toimi Tanskan kirkkoministerinä vuosina 1968–1971. Vuosina 1976–1981 hän oli Tanskan pääkonsuli Flensburgissa.
Aiheesta muualla

Arne Fog Pedersen Tanskan kansankäräjien verkkosivuilla (tanskaksi)
Arne Drogseth

| Arne Drogseth |
| --- | --- |

Norjan vt. elinkeinoministeri
 Gerhardsenin II hallitus 29. kesäkuuta 1951 – 11. marraskuuta 1951  
Edeltäjä:  Lars Evensen
Seuraaja:  Lars Evensen
Henkilötiedot
Koko nimi:  Arne Gulbrand Drogseth
Syntynyt: 5. tammikuuta 1893 Oslo, Norja
Kuollut: 11. helmikuuta 1973 (80 vuotta)
Tiedot
Puolue:  Työväenpuolue
Arne Gulbrand Drogseth (5. tammikuuta 1893 Oslo – 11. helmikuuta 1973) oli norjalainen työväenpuolueen poliitikko. Hän oli Norjan virkaa toimittava elinkeinoministeri kesäkuusta marraskuuhun 1951.
Aiheesta muualla

Kuvia tai muita tiedostoja aiheesta Arne Drogseth Wikimedia Commonsissa
Arne Drogseth Norjan suurkäräjien verkkosivuilla (norjaksi)
Arne Duncan

Arne Duncan
Arne Duncan on Yhdysvaltain entinen opetusministeri ja entinen Chicagon kaupungin koulutoimenjohtaja. Duncanin nimittäneen Barack Obaman mukaan hänen tehtävänään on korjata Yhdysvaltain rapistunut koulutusjärjestelmä.
Harvardissa opiskellut Duncan on presidentti Obaman pitkäaikainen ystävä ja entinen ammattikoripalloilija. Chicagon koulutointa hän johti vuodesta 2001. Duncanin kaudella kaupungin koululaisten koearvosanat parantuivat selvästi.
Aiheesta muualla

Kuvia tai muita tiedostoja aiheesta Arne Duncan Wikimedia Commonsissa
Asuri

| Asuri> Tiedot |
| --- | --- |
Alue:  Intia
Puhujia:  7 000
Kirjaimisto:  devanagari
Kielitieteellinen luokitus
Kielikunta:  austroaasialaiset kielet
Kieliryhmä:  mundakielet
ISO 639-3:  asr
 Ohje 
Asuri on austroaasialainen kieli, jota puhutaan Intiassa Jharkhandin, Chhattisgarhin, Länsi-Bengalin, Odishan ja Maharashtran osavaltioissa. Se luokitellaan mundakielten ryhmään ja on sukua muun muassa santalille, mundarille ja holle.
Asuria puhui vuonna 2007 äidinkielenään noin 7000 ihmistä. Ethnologuen mukaan vielä luokittelematon majhwarin kieli on mahdollisesti asurin murre, mikä nostaisi varmistuessaan asurin puhujamäärän moninkertaiseksi. Majhwaria puhuu vuoden 1995 tietojen mukaan äidinkielenään 34 300 ihmistä.
Asuria kirjoitetaan devanagari-kirjaimistolla. Valtaosa asuria äidinkielenään puhuvista on lukutaidottomia.
Beat Hefti

| Mitalit | Mitalit | Mitalit |  |
| --- | --- | --- | --- |
|  Beat Hefti vuonna 2012 |  Beat Hefti vuonna 2012 |  Beat Hefti vuonna 2012 |  |
Maa:  Sveitsi
Miesten rattikelkkailu
|  Olympialaiset  |  Olympialaiset  |  Olympialaiset  |  |
|  Hopeaa | Sotši 2014 | kaksikko |  |
|  Pronssia | Salt Lake City 2002 | kaksikko |  |
|  Pronssia | Torino 2006 | kaksikko |  |
|  Pronssia | Torino 2006 | nelikko |  |
| MM-kilpailut   | MM-kilpailut   | MM-kilpailut   |  |
|  Kultaa | St. Moritz 2007 | nelikko |  |
|  Hopeaa | Cortina d'Ampezzo 1999 | nelikko |  |
|  Hopeaa | St. Moritz 2013 | kaksikko |  |
|  Pronssia | St. Moritz 2001 | kaksikko |  |
|  Pronssia | Calgary 2005 | kaksikko |  |
| EM-kilpailut   | EM-kilpailut   | EM-kilpailut   |  |
|  Kultaa | St. Moritz 2006 | nelikko |  |
|  Kultaa | Igls 2010 | kaksikko |  |
|  Kultaa | Igls 2013 | kaksikko |  |
|  Kultaa | Königssee 2014 | kaksikko |  |
|  Kultaa | Königssee 2014 | nelikko |  |
|  Hopeaa | St. Moritz 1999 | nelikko |  |
|  Hopeaa | St. Moritz 2004 | kaksikko |  |
|  Hopeaa | St. Moritz 2004 | nelikko |  |
|  Hopeaa | St. Moritz 2009 | kaksikko |  |
|  Hopeaa | Igls 2013 | nelikko |  |
|  Pronssia | Cortina d'Ampezzo 2002 | kaksikko |  |
|  Pronssia | Winterberg 2003 | kaksikko |  |
|  Pronssia | Altenberg 2005 | kaksikko |  |
|  Pronssia | St. Moritz 2006 | kaksikko |  |
|  Pronssia | Altenberg 2012 | kaksikko |  |
Beat Hefti (s. 3. helmikuuta 1978 Herisau) on sveitsiläinen uransa lopettanut rattikelkkailun olympiamitalisti, maailmanmestari ja Euroopan-mestari. 183 senttimetriä pitkä ja 100 kilogrammaa painava Hefti edusti Bob-Club Zürichseetä ja Bobclub Zentralschweiziä.
Hefti on osallistunut urallaan neljiin talviolympialaisiin, joista hän on saavuttanut yhden hopean vuoden 2014 talviolympialaisista Sotšista ja kolme pronssia vuosilta 2002 ja 2006. MM-kilpailuista Hefti on saavuttanut yhden kullan, kaksi hopeaa ja kaksi pronssia. EM-kilpailuista hänellä on kaksikosta kolme kultaa, kaksi hopeaa ja viisi pronssia sekä nelikosta kaksi kultaa ja kolme pronssia.
Hefti on voittanut kaksikon maailmancupin vuosina 2008-2009 ja 2011-2012.
Hefti lopetti uransa rattikelkkailijana keväällä 2018.
Asolan VPK

Asolan Vapaaehtoinen Palokunta r.y. (Asolan VPK) on Vantaalla Asolan kaupunginosassa 4. maaliskuuta 1951 perustettu vapaaehtoinen palokunta. Perustamiskokouksen kutsuivat koolle Eero Lehtimaa, Fredrik Juslin, Karl Toivonen ja Martti Rajala. Kokouksessa oli läsnä 18 henkilöä. Palokunta sai valtiolta lahjoituksena vuokratontin keskelle Asolan kylää. Tontti siirtyi Helsingin maalaiskunnan omistukseen 1960-luvulla. Aluksi palokunnalla oli kalustovaja ja talkootyön tuloksena oma palokunnantalo valmistui 1956.
Kyläpalokunnasta Asolan VPK on kehittynyt nykyaikaiseksi sopimuspalokunnaksi, jolla on nykyaikainen ajoneuvokalusto. Sammutusauto ja säiliöauto ovat Keski-Uudenmaan pelastuslaitoksen omaisuutta. Vahingontorjunta-autoon on sijoitettu tilapäisen ensihoitopaikkan teltta,- valaisin ja lämmityskalusto. Miehistöauto on palokunnan itse hankkima.
Palokunnalla on sopimus Keski-Uudenmaan pelastuslaitoksen kanssa. Sopimuksen mukaisesti palokunta osallistuu vuosittain noin 90 pelastustehtävään. Asolan VPK:n hallituksen puheenjohtajana toimii Pasi Vastamäki ja palokunnanpäällikkönä Pasi Halonen.
Aseman yksiköt

| Yksikkötunnus | Tyyppi |
| --- | --- |
R KU 161: Sammutusauto
R KU 163: Säiliöauto
R KU 167: Miehistöajoneuvo
R KU 1675: Vahingontorjuntayksikkö
Belknapin piirikunta

Belknapin piirikunta (engl. Belknap County) on Yhdysvaltojen New Hampshiren osavaltiossa sijaitseva piirikunta. Sen väkiluku oli 61 303 vuonna 2019. Piirikunnan hallintokeskus on Laconian kaupunki. Piirikunta on perustettu vuonna 1840.
Aiheesta muualla

Kuvia tai muita tiedostoja aiheesta Belknapin piirikunta Wikimedia Commonsissa